CELEX: C2007/297/47
Language: fi
Date: 2007-12-08 00:00:00
Title: Asia C-457/07: Kanne 9.10.2007 — Euroopan yhteisöjen komissio v. Portugalin tasavalta

8.12.2007   
            
            
               FI
            
            
               Euroopan unionin virallinen lehti
            
            
               C 297/29
            
         Kanne 9.10.2007 — Euroopan yhteisöjen komissio v. Portugalin tasavalta
   (Asia C-457/07)
   (2007/C 297/47)
   Oikeudenkäyntikieli: portugali
   Asianosaiset
   
      Kantaja: Euroopan yhteisöjen komissio (asiamiehet: S. Pardo Quintillán ja P. Andrade)
   
      Vastaaja: Portugalin tasavalta
   Vaatimukset
   
               —
            
            
               On todettava, että Portugalin tasavalta ei ole pannut täytäntöön yhteisöjen tuomioistuimen (ensimmäinen jaosto) asiassa C-432/03, komissio vastaan Portugalin tasavalta, 10.11.2005 antamaa tuomiota
            
         
               —
            
            
               Portugalin tasavallalle on määrättävä 37 400 euron uhkasakko päivää kohden siihen asti, kunnes se noudattaa yhteisöjen tuomioistuimen tuomiota
            
         
               —
            
            
               Portugalin tasavallalle on määrättävä 5 280 euron suuruinen päiväsakko 10.11.2005 lukien, joka on päivä, jona annettiin tuomio, jolla todetaan rikkominen, aina siihen päivään asti, jona Portugalin valtio noudattaa tuomiota, tai siihen asti, kunnes yhteisöjen tuomioistuin lausuu asiasta EY 228 mukaisesti
            
         
               —
            
            
               Portugalin tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio katsoo, että Portugalin tasavalta jatkaa markkinoille pääsyn rajoittamista, koska se vaatii ennalta tapahtuvaa hyväksymistä sellaisille uusille rakennusalan tuotteille, joilla ei ole teknistä eritelmää tai joita ei ole vastavuoroisesti tunnustettu, kyseisen tuotteen asianmukaisuuden osoittamiseksi tiettyä käyttöä varten. Portugalin tasavalta rajoittaa myös edelleen markkinoille pääsyä siitä syystä, että se ei tunnusta muiden jäsenvaltioiden myöntämiä hyväksymistodistuksia sellaisille uusille tuotteille, joilla ei ole teknistä eritelmää, jos tunnustamista pyytää jokin muu talouden toimija kuin valmistaja tai sen valtuuttama.
   Portugalin lainsäädännössä ei vieläkään täsmennetä niitä kriteerejä, joita hallinnon on sovellettava hyväksymishakemusten arvioinnissa mielivaltaisuuden estämiseksi. Teknisten eritelmien puuttuessa Portugalin lainsäädännössä säädetään tunnustamispäätösten puitteissa sovellettavista kriteereistä, jotka eivät ole objektiivisia ja jotka ovat syrjiviä.
   Portugalin hallitus ei edelleenkään ole toteuttanut toimenpiteitä, jotka sen olisi ollut toteutettava niiden talouden toimijoiden osalta, joihin on sovellettu EY 28 ja EY 30 artiklan kanssa ristiriitaista lakia.